Νησί Νόρφολκ

Το Νησί Νόρφολκ () είναι ένα μικρό νησί στον Ειρηνικό ωκεανό ανάμεσα στην Αυστραλία, τη Νέα Ζηλανδία και τη Νέα Καληδονία και αποτελεί εξωτερική περιοχή της Αυστραλίας μαζί με 2 γειτονικά νησιά, από το 1774 με έκταση 34,6 τ.χλμ. και πληθυσμό 2.188 κατοίκους σύμφωνα με την απογραφή του 2021. Βρίσκεται 1.400 χλμ. ανατολικά της Αυστραλίας και κατοικείται από τους απόγονους του βρετανικού πλοίου HMS Bounty και Αυστραλούς μετανάστες. Είχαν μεγάλο βαθμό αυτονομίας και το 1991 με δημοψήφισμα απέρριψαν πρόταση να γίνουν ομόσπονδο κρατίδιο της Αυστραλίας. Ωστόσο, η αυτονομία του νησιού ανακλήθηκε από την αυστραλιανή κυβέρνηση τον Ιούνιο του 2015, παρότι σε δημοψήφισμα οι κάτοικοι καταψήφισαν πρόταση να τους επιβληθεί το πολιτικό στάτους για το νησί τους. Το βιοτικό επίπεδο των κατοίκων είναι σχετικά υψηλό κυρίως λόγω του τουρισμού. Το όνομα της πρωτεύουσας είναι Κίνγκστον. Το 86% των κατοίκων είναι Χριστιανοί. Τον Οκτώβριο του 2015, η ζώνη ώρας στην περιοχή άλλαξε κατά μισή ώρα, από την UTC+11:30 στην +11:00, με αποτέλεσμα η πρώτη ζώνη ώρας που χρησιμοποιήθηκε ως σταθερή ώρα, να μην χρησιμοποιείται σήμερα. 

 Κυβέρνηση 
Κυβερνήτης (Administrator) του νησιού είναι ο Τζορτζ Πλαντ από την 1η Ιουνίου 2023 και επικεφαλής του Περιφερειακού Συμβουλίου (Lead administrator of the Regional Council) είναι ο Σκοτ Μέισον, από τις 6 Δεκεμβρίου 2024.
 Προηγούμενες εξελίξεις 
Επικεφαλής υπουργός ήταν ο Λάιλ Ντένις Σνελ (Lisle Denis Snell) από τις 20 Μαρτίου 2013 ως τις 17 Ιουνίου 2015. Η Μελίσα Γουόρντ ήταν η πρόεδρος του Συμβουλευτικού Συμβουλίου από τις 17 Ιουνίου 2015 ως τον Ιούλιο του 2016 και εκτελεστικός διευθυντής ο Πίτερ Γκέσλινγκ από τις 24 Ιουνίου 2015. Δήμαρχος ανέλαβε η Ρόμπιν Έλινορ Άνταμς, στις 6 Ιουλίου 2016 και παρέμεινε στη θέση μέχρι τις 3 Φεβρουαρίου 2021, οπότε αντικαταστάθηκε από τον Μάικλ Κολρέιβι, επικεφαλής του Κυβερνητικού Συμβουλίου (Administrative Council).Rulers.org 
Στο νησί δεν υπάρχουν πολιτικά κόμματα. Η Νομοθετική Συνέλευση του νησιού απαρτίζεται από 9 έδρες και εκλέγεται από τον λαό με θητεία που δεν υπερβαίνει τα 3 χρόνια.

 Δημοψήφισμα 2015 
Στις 19 Μαρτίου 2015 ανακοινώθηκε ότι θα ανακληθεί η αυτοδιοίκηση του νησιού από την Κοινοπολιτεία και θα αντικατασταθεί από ένα τοπικό συμβούλιο με την πολιτεία της Νέας Νότιας Ουαλίας να παρέχει τις υπηρεσίες στο νησί. Ένας από τους λόγους που δόθηκαν ήταν ότι το νησί ποτέ δεν είχε καταφέρει να είναι αύταρκες και ότι η Κοινοπολιτεία δαπανούσε πολλά χρήματα για τη χρηματοδότησή του. Μόνο το 2015 οι δαπάνες έφτασαν τα 12,5 εκατ. $.http://www.theguardian.com/australia-news/2015/mar/19/norfolk-island-self-government-to-be-revoked-and-replaced-by-local-council

Η Νομοθετική Συνέλευση του Νόρφολκ αποφάσισε τη διεξαγωγή δημοψηφίσματος για την πρόταση, που διενεργήθηκε στις 8 Μαΐου 2015. Οι ψηφοφόροι ερωτήθηκαν για το εάν θα μπορούσαν ελεύθερα να αποφασίσουν για το καθεστώς του νησιού τους, την οικονομική, κοινωνική και πολιτιστική τους ανάπτυξη και να συμβουλευτούν μέσω ενός δημοψηφίσματος για το μελλοντικό μοντέλο κυβέρνησης του Νησιού Νόρφολκ προτού εκείνες οι αλλαγές ενεργοποιηθούν από το αυστραλιανό κοινοβούλιο.http://www.radionz.co.nz/international/pacific-news/269780/norfolk-island-to-go-ahead-with-governance-referendum Το αποτέλεσμα του δημοψηφίσματος ήταν το ηχηρό «ναι» με 68% των ψήφων και επιβεβαιώθηκε η βούληση των κατοίκων του νησιού να αποφασίσουν ελεύθερα για την πολιτική και πολιτιστική τους ανάπτυξη και όχι να τους επιβληθεί.http://www.radionz.co.nz/international/pacific-news/273213/solid-%27yes%27-vote-in-referendum-on-norfolk-island-governance

 Παραπομπές 

 Πηγές 
 Συλλογικό έργο, «Πλανήτης Γη», ΔΟΛ, 2002
 CIA-World Factbook Norfolk Island 


Κατηγορία:Νησιά της Ωκεανίας